Somersby (sider)

Somersby ialah jenama minuman keras jenis sider dengan kandungan alkohol 4.5% oleh syarikat pembuatan bir Denmark, Carlsberg. Dibangunkan pada 2008, ia pada asalnya dikilang bagi pasaran Denmark, tetapi kini telah dilancarkan di lebih daripada 46 pasaran, termasuk seluruh Eropah, Israel, Nepal, Australia, New Zealand, Malaysia, Hong Kong, Taiwan, Thailand, Korea Selatan, Kanada, Sweden, Sri Lanka dan Amerika Syarikat. Daripada sepuluh jenama sider terbesar di dunia, Somersby adalah yang paling berkembang pada tahun 2012.

Pada 2012, Carlsberg UK membangunkan dan memperkenalkan versi baharu Somersby khusus untuk pasaran United Kingdom. Somersby Cider UK ialah sider kering sederhana ABV 4.5% tanpa perasa atau pemanis tiruan.

Walaupun berasal dari Denmark, sider ini dipasarkan di banyak wilayah sebagai ciptaan "Lord Somersby", seorang Lord Inggeris fiksyen.

Jenis 
Selain daripada sider epal tulen, jenama Somersby juga digunakan bagi sider jambu, sider epal berperisa beri hitam, rubarb, elderflower, limau halia, beri biru, pecah epal, sider epal berperisa kranberi, sider epal perisa sitrus, sider epal perisa tembikai dan sider epal kurang kalori.

Di Poland, jenama Somersby digunakan oleh Carlsberg untuk memasarkan bir berperisa buah-buahan dan bukannya sider. Ini disebabkan oleh ketidakpopularan relatif sider selaku minuman keras utama dalam kalangan pelanggan Poland, serta sekatan undang-undang ke atas penjualan dan pemasaran sider di negara ini, termasuk larangan iklan.

Somersby Apple Cider 
Bahan-bahan: 

Air, jus epal ditapai, gula, ekstrak jus epal, asid sitrik (pengatur keasidan), perisa (epal), kalium sorbat (pengawet), pewarna karamel.

Somersby Pear Cider 
Ingredients:

Air minuman ditulenkan, jus jambu pekat, gula, asid sitrik (pengatur keasidan).

Apple Beer Drink 
Di Poland, Switzerland dan Quebec, Carlsberg menggunakan jenama Somersby untuk minuman campuran bir (45%) dan minuman berperisa epal (55%). Oleh kerana produk ini tidak boleh dikelaskan sebagai sider, ia dijual sebagai Apple Beer Drink.

Rujukan 

Jenama sider
Jenama Denmark